02/10/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestruturas
Servizo Provincial da Coruña
Convocatoria de levantamento de actas previas á ocupación dos bens e dereitos afectados polas obras: Plan de Seguridade Viaria de Galicia 2016-2020: MSV no entorno de TCA na estrada AC-550, p. q. 80+400, no concello de Porto do Son (AC/17/092.06)

Resolución do 25 de setembro de 2018, do Servizo Provincial da Axencia Galega de Infraestruturas da Coruña, pola que se sinala a data para o levantamento de actas previas á ocupación dos bens e dereitos afectados polas obras: “Plan de Seguridade Viaria de Galicia 2016-2020: MSV no entorno de TCA na estrada AC-550. P. q.80+400” no concello de Porto do Son (clave AC/17/092.06) O artigo 28 do vixente Estatuto de autonomía de Galicia establece no seu apartado 2º a competencia da comunidade autónoma galega no desenvolvemento lexislativo e execución da lexislación do estado en materia de expropiación forzosa. Con data de 23 de marzo de 2018, a Axencia Galega de Infraestruturas resolveu aprobar o “Plan de Seguridade Viaria de Galicia 2016-2020: MSV no entorno de TCA na estrada AC-550. P. q.80+400”, de clave AC/17/092.06. Con data 12 de abril de 2018 a Xunta de Galicia procedeu á declaración de utilidade pública e urxente ocupación dos bens e dereitos afectados polo “Plan de Seguridade Viaria de Galicia 2016-2020: MSV no entorno de TCA na estrada AC-550. P. q.80+400”, no concello de Porto do Son (clave AC/17/092.06), por Decreto 42/2018, publicado no Diario Oficial de Galicia n.º 85, de data 3 de maio de 2018. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do regulamento para a súa aplicación, este servizo, en uso das facultades que lle confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios do concello de Porto do Son, para que comparezan no lugar, datas e horas que se detallan a continuación co fin de proceder ao levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar dos predios se o consideran necesario. Termo municipal de Porto do Son Lugar: Salón de plenos do Concello de Porto do Son. Data: 6 de novembro, das doce horas ás trece horas. A relación de titulares cos bens e dereitos afectados, así como o plano parcelario correspondente estarán expostos no concello de Porto do Son e no Servizo Provincial da Axencia Galega de Infraestruturas da Coruña (r/ Israel Francisco Lopez Zuazo El Idrissi, n.º 2, 8.º andar, 15071 A Coruña). A dito acto deberán acudir os titulares afectados persoalmente ou ben representados pola persoa debidamente autorizada para actuar no seu nome, xuntando os documentos acreditativos da súa titularidade, documento nacional de identidade e o último recibo da contribución, así como certificado de conta con códigos IBAN y BIC, a fin de proceder aos sucesivos pagos que sexan procedentes mediante transferencia bancaria, podendo facerse acompañar a súa costa, se o estiman oportuno, dos seus peritos e notarios. Así mesmo, e no cumprimento do establecido nos artigos 17, 18 e 19 da Lei de expropiación forzosa e do 56 do Regulamento da Lei de expropiación forzosa ábrese información pública durante un prazo de quince días, contados a partir do seguinte ó da publicación da presente resolución e ata o momento do levantamento da acta previa correspondente, co fin de que os interesados poidan formular por escrito, ante este Servizo Provincial da Axencia Galega de Infraestruturas da Coruña (r/ Israel Francisco Lopez Zuazo El Idrissi, n.º 2, 8.º andar, 15071 A Coruña), as alegacións que estimen pertinentes ós efectos previstos na regulación referida. Conforme establece o artigo 44 da Lei 39/2015, do 1 de outubro, do Procedemento Administrativo Común das Administracións Públicas, a publicación desta resolución no Boletín Oficial do Estado servirá como notificación aos posibles interesados que non puideran ser identificados, aos titulares de bens e dereitos que sexan descoñecidos, a aqueles dos que se ignore o seu domicilio, ou ben a quen, intentada a súa notificación, non se puidera practicar. A Coruña, 25 de setembro de 2018. Felipe de la Vega Gándaras Xefe do Servizo Provincial da Coruña